 Taa ka a na-achụ afọ. Taa bụ abalị mbụ nke ọnwa jenụwarị ka a na-achụ afọ nebe dị iche iche. E jiri ọkpụkpa ọkụ nọkaụtụ mara ịchụ afọ.  O wete aka nelekere 12 nke abalị, a na-amụnye ọkụ nọkaụtụ na mpaghara ụwa dị iche iche maka ịchụ afọ. Ndị mmadụ na-agbakọọ maka ilekiri ọkpụkpa ọkụ a.Obodo ọbụna nwere omenaala ha na-eme, ha ji ajụ afọ. Ọtụtụ mmadụ na-aga nụlọ ụka kpegide ekpere were nabata afọ ọhụrụ.Anyị hụtara omenaala ndị Amerịka nisi ụtụtụ taa na New York. Ka ọ na-ewete aka nelekere 12 nke ime abalị, a tụdara oke bọọlụ Confetti. Ndị mmadụ malitere gụdawa nkeji, ruo mgbe ọ kụrụ elekere 12 kpọmkwem. Mgbe ahụ ka afọ 2013 malitere na New York.Anyị bụ ndị Igbo Radio na-ekele Chineke maka ndụ na ike o nyere anyị iji na-akọrọ ụmụ Igbo bi ebe dị iche iche ihe na-eme nụwa nasụsụ Igbo.Asụsụ mba dịkwara mba. Asụsụ ndị Igbo dịkwara ndị Igbo nafọ 2013. Chineke ekwekwana ka e megbuo anyị ma ọ bụ napụ anyị asụsụ anyị. Amen. 